Diari Oficial de la Generalitat Valenciana


Sumari del DOGV 5499, del 26-04-2007 (2007/4648)

Acord de la Comissió Territorial d'Urbanisme de València, de 28 de febrer de 2007, relatiu al Pla especial que conté la modificació núm. 3 del Pla general d'Alfarrasí.
-----------------------------------------------------------------------------------------------------------------------------------------------------------------------

### Dades del document

Número de DOGV
:   5499

Data del DOGV
:   26-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4648


Data del document
:   28-02-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alfarrasí
    * pla d'urbanisme

Vist l'expedient remés per l'Ajuntament d'Alfarrasí referit al Pla especial que conté la modificació núm. 3 del Pla general, es destaquen els següents antecedents i fonaments jurídics:  
Antecedents  
1. Tramitació municipal  
El projecte, que va entrar en la Comissió Territorial d'Urbanisme amb data 27 de desembre de 2006, es va sotmetre a informació pública per acord plenari de 29 de juny de 2006, conforme al procediment previst en l'article 83.2 en relació amb el 96 de la Llei 16/2005, urbanística valenciana, (d'ara endavant la LUV). Una vegada transcorregut el corresponent període d'exposició pública (periòdic Levante-EMV de data 19 d'agost de 2006 i DOGV núm. 5318 de 4 d'agost de 2006), sense que es presentaren al·legacions, es va aprovar provisionalment pel Ple de la Corporació en data 19 d'octubre de 2006.  
2. Objecte  
El projecte té com a objecte la modificació de la xarxa viària respecte als accessos definits pel Pla general als sectors industrials oest 1 i sector 4, que actualment no tenen una connexió urbana adequada.  
El Pla general preveu dos accessos independents als sectors indicats, ambdós ubicats en el tram sud de la N-340 al seu pas per la població. D'altra banda, la delimitació del sector oest 1 va generar una franja de terreny entre el mateix polígon i l'àmbit de la N-340 de sòl de cessió qualificat com a espai lliure i amb una amplària constant de 20 ml, i que en l'actualitat es troba camp, i sense cap servei en previsió de futures actuacions municipals.  
La Comissió Territorial d'Urbanisme, en el seu acord de 28 de juny de 2001 pel qual es va aprovar el Pla general del municipi, recull com a condicionant per al desenvolupament dels sectors industrials situats a ambdós marges de la CN-340, l'informe emés per l'Oficina del Pla de Carreteres de la COPUT, del següent tenor literal:  
"2. En el sector de sòl urbanitzable industrial, la franja entre la carretera N-340 i la línia límit d'edificació tindrà l'únic accés permés de zona verda no computable, i ha de definir-se un únic accés per a tot l'àmbit industrial situat a ambdós marges de la carretera N-340."  
La modificació pretesa, d'iniciativa publica, proposa la construcció d'una rotonda de 50 m de diàmetre i afecta per l'oest als terrenys de cessió municipal del polígon oest 1 mitjançant dos accessos independents des de la mateixa rotonda, un connectat al vial sud del polígon i l'altre al vial paral·lel a la N-340 i per l'est a sòl urbà industrial, partint d'aquesta un vial de dos carrils fins a la seua connexió amb el sector urbanitzable est i, des d'aquest últim vial, sendes derivacions a les parcel·les industrials limítrofes.  
El projecte conté plànol d'ordenació expressiu de la nova solució viària proposada.   
3. Tramitació autonòmica   
Amb data 30 de gener de 2007, s'han sol·licitat informes els organismes següents:  
- Conselleria d'Infraestructures i Transport. D. General d'Obres Públiques.  
- Conselleria d'Infraestructures i Transport. D. General de Transports.  
- Servei de Vies i Obres de la Diputació Provincial.  
- Ministeri de Foment. Demarcació de Carreteres de l'Estat.  
Així mateix, amb aqueixa mateixa data es remet ofici a l'Ajuntament sol·licitant el visat col·legial del projecte.  
Amb data 13 de febrer de 2007, l'Ajuntament presenta dues còpies dels plànols amb el visat col·legial corresponent, i informe del Sr. secretari de la Corporació, del següent tenor literal:  
"1r. Hi ha disponibilitat de terrenys per a execució de la rotonda d'accés, atés que aquests terrenys són de titularitat municipal i els marges de la nacional 340 tenen una servitud sobre aquesta.  
2n. El finançament es realitza mitjançant una subvenció de la Conselleria d'Infraestructures i Transport en el Pla de millora dels municipis de la Comunitat Valenciana, Glorieta d'accés a polígons industrials, i fons del mateix municipi, per tractar-se d'una obra de la xarxa primària."   
En relació als informes sectorials sol·licitats, s'indica el següent:  
a) El 14 de febrer de 2007, va entrar en aquest Servei un informe de l'Àrea de Carreteres de la Diputació, assenyalant que el projecte no afecta carreteres de la seua titularitat.   
b) El 19 de febrer de 2007, l'Ajuntament remet via fax la següent documentació:  
Informe desfavorable, emés per la Demarcació de Carreteres de l'Estat a la Comunitat Valenciana, del Ministeri de Foment, del següent tenor literal;  
Per a l'accés al polígon industrial s'ha projectat una rotonda en la N-340, que incompleix el que informa favorablement aquest Servei amb data 18 de maig de 1999 respecte al concert del PGOU ja que en els plànols d'aquest es grafiava una intersecció en doble T per a accés a l'esmentat polígon.  
c) El 20 de febrer de 2007, va entrar en aquest Servei l'informe favorable al projecte, ja que l'actuació realitza una connexió a càrrec seu i finançament a la carretera N-340 mitjançant una rotonda, emés per la Divisió de Carreteres de la Conselleria d'Infraestructures i Transports.  
4. Planejament vigent   
Alfarrasí compta amb Pla general aprovat definitivament per la Comissió Territorial d'Urbanisme en sessió celebrada en data 28 de juny de 2001.  
5. Informe comissió informativa  
La Comissió Informativa de la Comissió Territorial d'Urbanisme de València, en sessió celebrada el 21 de febrer de 2007, per unanimitat, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments de dret  
1. Valoració global  
La nova solució proposada, es redacta per a fer complir el condicionant assenyalat per l'Oficina del Pla de Carreteres de l'antiga COPUT, en l'acord d'aprovació definitiva del Pla general, açò és, constituir un accés únic per als sectors denominats oest 1 i est 4, i al seu torn donar solució d'accessos a les parcel·les existents en sòl urbà industrial.  
En conseqüència, la modificació proposada, en comptar amb finançament autonòmic i acreditar-se la disponibilitat dels terrenys, garanteix la ràpida execució de la infraestructura, complint, a més, les determinacions per al desplegament i l'execució del planejament general, per la qual cosa es considera correcta des del punt de vista de les exigències de la política urbanística i territorial de la Generalitat, tal com recull l'article 85 de la LUV.  
Davant de la discrepància existent entre els informes de la Demarcació de Carreteres de l'Estat i del Servei de Carreteres d'Infraestructures, durant la Comissió Informativa d'Urbanisme es va acordar formular la proposta en sentit de procedir a l'aprovació de l'expedient amb el condicionament que no s'iniciaran les obres fins que l'administració de l'Estat aprove la transferència d'aqueix tram de la CN-340 a favor de la Conselleria d'Infraestructures.  
2. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els arts. 94 i 84 de la LUV, en relació amb els articles 9.a) i 10 del Decret 201/2003, de 3 d'octubre, del Govern Valencià, pel que s'aprova el Reglament dels òrgans urbanístics de la Generalitat Valenciana.  
A la vista de tot el que antecedeix la Comissió Territorial d'Urbanisme de data 28 de febrer de 2007, per unanimitat, acorda: aprovar definitivament el Pla especial consistent en la modificació puntual núm. 3 del Pla general d'Alfarrasí, condicionada que no s'iniciaran les obres fins que s'aprove l'administració de l'Estat aprove la transferència d'aqueix tram de la carretera CN-340 a favor de la Conselleria d'Infraestructures. Per al segellament del projecte per la CTU, han de presentar-se dues còpies en suport digital.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció de la present notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà a la data de recepció de la present notificació. L'esmentat article 44 de la Llei 29/1998 estableix literalment;  
"Art. 44.1. En els litigis entre administracions públiques no cap interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada."  
En el supòsit que no formule el requeriment indicat, les administracions públiques poden interposar, en el termini de dos mesos, comptadors des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que es crega oportú.  
Fet que certifiquem amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 28 de febrer de 2007.- El secretari de la comissió territorial d'urbanisme: Álvaro Aleixandre Ortí.